Xədicə Sultan (III Əhmədin qızı)

Xədicə Sultan () — 23. Osmanlı sultanı III Əhmədin qızı.

 Həyatı 
Xədicə Sultan 27 sentyabr 1710-cu ildə Topqapı sarayında dünyaya gəldi. Atası Sultan Əhməd, anası isə Ruqiyə Qadınəfəndidir. Hələ 14 yaşında ikən 20 fevral 1724-cü ildə əmisi qızı Əmətullah Sultanın ögey oğlu Hafiz Əhməd Paşayla nişanlandı. Həmin gün sədrəzəm Nevşəhərli İbrahim Paşanın sarayından Topqapı sarayına daşınan nişan hədiyyələrinin ardından cütlüyün nikahı bağlandı. Eyni mərasimlə bacısı Ətiqə Sultan da sədrəzəm Nevşəhərli İbrahim Paşanın oğlu Mehmed Paşayla nikahlandı. Ancaq o əsnada Sayda bəylərbəyi olan Əhməd Paşa hələ yolda idi və bu səbəblə, nikah mərasimi vəkalətən baş tutdu. Mərasimdən 4 gün sonra İstanbula çatan Əhməd Paşanın toy mərasimi 6 mart günü baş tutdu və 3 gün boyunca davam etdi. Mərasimin ardından Qibləli sarayında yaşayan cütküyün bu nikahdan övladı olmamışdır.

1728 və 1729-cu illərdə Üsküdarda 2 çeşmə inşa etdirən Xədicə Sultan 1738-ci ildə yaşadığı Qibləli sarayında vəfat etdi. Cənazəsi Validə Turxan Sultan türbəsində atasının yanına dəfn edildi.

 Mənbə 
 Silahdar Findiklili Mehmed Agha (2001). Nusretnâme: Tahlil ve Metin (1106–1133/1695–1721). p. 733
 Uluçay, Mustafa Çağatay (2011). Padişahların kadınları ve kızları. Ankara, Ötüken. p. 140
 Duindam, Jeroen; Artan, Tülay; Kunt, Metin (August 11, 2011). Royal Courts in Dynastic States and Empires: A Global Perspective. BRILL. ISBN 978-9-004-20622-9
 Sakaoğlu, Necdet (2008). Bu mülkün kadın sultanları: Vâlide sultanlar, hâtunlar, hasekiler, kadınefendiler, sultanefendiler. Oğlak Yayıncılık. ISBN 978-9-753-29623-6

Kateqoriya:Osmanlı sultanlarının qızları
Kateqoriya:İstanbulda doğulanlar